# La volta al món de Willy Fog

La volta al món de Willy Fog és una sèrie de dibuixos animats del 1983, adaptació de la novel·la La volta al món en vuitanta dies de Jules Verne. Va ser una producció de BRB International i Televisió Espanyola amb animació de Nippon Animation. Es va emetre setmanalment per TVE1 del 8 de gener al 15 de juliol de 1984. A Catalunya la sèrie es va estrenar en català al Circuit Català de TVE-2 l'11 d'octubre de 1988.
De la mateixa manera que la seva antecessora, D'Artacan i els tres gossos mosqueters, els personatges són animals amb trets antropomòrfics. Així, Willy Fog (Phileas Fogg al llibre original) és un lleó, Rigodon (Passepartout) és un gat i la Romy (Aouda) és una pantera.
El seu èxit va portar l'empresa a dissenyar-ne una seqüela el 1983, Willy Fog 2, basada en altres novel·les de Verne amb els mateixos personatges: Vint mil llegües de viatge submarí i Viatge al centre de la terra. A més a més, el 2008 arran del 25è aniversari de la sèrie se'n va estrenar un musical al Teatre Calderón de Madrid.
La cançó original de la sèrie estava interpretada per Mocedades.

## Argument

Adaptació de la trama de la novel·la original, Willy Fog és un cavaller anglès que es juga la meitat de la seva fortuna apostant contra el director del banc d'Anglaterra i altres socis del Reform Club de Londres que aconseguirà fer la volta al món en 80 dies, partint i tornant a la ciutat de Londres en aquest temps. Acompanyat del seu majordom Rigodon i el seu amic, Tico, s'embarca en el seu viatge al voltant del món, on coneixerà la princesa Romy, i en què passaran una infinitat d'aventures i contratemps per intentar dur a terme amb èxit la seva aposta.

## Doblatge

| Personatge | Japonès | Castellà | Català |
| Willy Fog | Banjō Ginga | Claudio Rodríguez | Enric Arredondo |
| Rigodon | Kei Tomiyama | Manuel Peiró | Francisco Garriga |
| Tico | Masako Nozawa | José Moratalla | Jordi Estadella |
| Princesa Romy | Miki Takahashi | Gloria Cámara | Carme Alarcón |
| Transfer | Shigeru Chiba | Antolín García | Jordi Vilaseca |
| Inspector Dix | Ichirō Nagai | Rafael de Penagos | Boris Ruiz |
| Inspector Bully | Kenichi Ogata | Luis Marín | Carles Canut |
| Cap Rowan | Tomomichi Nishimura | Benjamín Domingo | Alfred Luccheti |

## Referències

* ↑ «ABC MADRID 08-01-1984 página 102» (en castellà). , 08-01-1984, p. 102 [Consulta: 22 gener 2024].
* ↑ «ABC MADRID 15-07-1984 página 100» (en castellà). , 15-07-1984, p. 100 [Consulta: 22 gener 2024].
* ↑ «Espectacles, avui, dimarts, 11 d'octubre del 1988» pàg. 43. Diari Avui, 11-10-1988. [Consulta: 22 gener 2024].
* ↑ Hernández-Pérez, Manuel. Japanese Media Cultures in Japan and Abroad: Transnational Consumption of Manga, Anime, and Media-Mixes. MDPI, 24 juny 2019. ISBN 9783039210084.
* ↑ «Around the World with Willy Fog official flyer». brb.es. Arxivat de l'original el 21 juny 2023. [Consulta: 22 gener 2024].
* ↑ Nieto, Marta «Televisión Española y BRB coproducen la segunda parte de los dibujos animados 'Willy Fog'» (en castellà). El País, 19-10-1992 [Consulta: 22 gener 2024].
* ↑ «Willy Fog el Musical» (en castellà). Arxivat de l'original el 16 març 2010. [Consulta: 7 maig 2015].
* ↑ «El musical 'La vuelta al mundo de Willy Fog' llega mañana a Madrid» (en castellà). Europa Press, 03-10-2008. [Consulta: 22 gener 2024].
* ↑ «La vuelta al mundo de Willy Fog» (en castellà). Grupo Mocedades, 10-08-1984. [Consulta: 22 gener 2024].
* ↑ «Around The World With Willy Fog (TV) - Anime News Network». [Consulta: 22 gener 2024].
* ↑ «La Vuelta Al Mundo De Willy Fog». El Doblaje. [Consulta: 22 gener 2024].
* ↑ «Fitxa de doblatge La Volta Al Món De Willy Fog». El Doblatge. [Consulta: 22 gener 2024].